A. Přidal, poslanec: (2004-10-26):
Bod 1 v čl. I k § 6 ods. 1 písm. b). V § 6 ods. 1 písm. b) sa na konci pripájajú slová: „preukázanú podľa § 5 ods. 4 a 6“. Ide o legislatívnotechnickú úpravu. Druhý bod nášho pozmeňujúceho návrhu v čl. I k § 17 a § 18.  § 17 a § 18 znejú: § 17 ods. 1: „Dodávateľ, ktorý dodáva teplo na prípravu teplej úžitkovej vody, je povinný po a merať množstvo spotrebovaného tepla na prípravu teplej úžitkovej vody určeným meradlo v mieste jej prípravy, po b merať množstvo dodanej teplej úžitkovej vody na odbernom mieste určeným meradlo, ak sa odberateľ alebo konečný spotrebiteľ nedohodne s dodávateľom inak, po c dodržiavať určenú teplotu teplej úžitkovej vody na odbernom mieste.“ § 17 ods. 2. Ak je dodávka teplej úžitkovej vody pre dodávateľa nehospodárna z dôvodu nízkej spotreby tepla úžitkovej vody na strane odberateľa, sa môže dodávateľ na jednej strane a odberateľ a konečný spotrebiteľ na druhej strane dohodnúť na obmedzení dodávky teplej úžitkovej vody len na určité dohodnuté dni v týždni alebo na dohodnutú dennú dobu celoročne alebo počas dohodnutého obdobia roka, prípadne sa môžu dohodnúť na zrušení dodávky teplej úžitkovej vody počas dohodnutého obdobia roka, a ak tejto dohode obmedzenie alebo zrušenie dodávky teplej úžitkovej vody nedôjde, dodávateľ je povinný zabezpečiť dodávku teplej úžitkovej vody podľa zmluvy o dodávke a odbere tepla a teplej úžitkovej vody. § 17 ods. 3. Dodávateľ, ktorý dodáva teplo na vykurovanie a súčasne aj na prípravu teplej úžitkovej vody a ktorý rozpočítava množstvo tepla dodaného na prípravu teplej úžitkovej vody konečnému spotrebiteľovi, alebo odberateľ, ktorý rozpočítava množstvo tepla dodaného na vykurovanie a súčasne rozpočítava aj množstvo tepla dodaného na prípravu teplej úžitkovej vody konečnému spotrebiteľovi je povinný po a dodržiavať určenú teplotu teplej úžitkovej vody u konečného spotrebiteľa, po b zabezpečiť obstaranie, zapojenie, udržiavanie a overovanie určených meradiel na meranie pretečeného množstva teplej úžitkovej vody spotrebovanej konečným spotrebiteľom v súlade s osobitným predpisom, po c oznámiť konečnému spotrebiteľovi najmenej 15 dní pred uskutočnením odčítania údajov na určenom meradle spotreby tepla alebo teplej úžitkovej vody termín odčítania spotreby, po d využívať na rozpočítavanie tepla dodaného na prípravu teplej úžitkovej vody určené meradlá na meranie pretečeného množstva teplej úžitkovej vody spotrebovanej konečným spotrebiteľom, po e rozpočítavať množstvo tepla dodaného na prípravu teplej úžitkovej vody podľa pravidiel rozpočítania. Odsek 4. Ak konečný spotrebiteľ obstará na svoje náklady určené meradlo, ktoré okrem merania množstva dodaného tepla na prípravu teplej úžitkovej vody meria aj množstvo pretečenej teplej úžitkovej vody, účtuje sa dodávka teplej úžitkovej vody podľa údajov tohto určeného meradla. Odsek 5. Konečný spotrebiteľ je povinný umožniť dodávateľovi, ktorý rozpočítava množstvo tepla dodaného na prípravu teplej úžitkovej vody, alebo odberateľovi, ktorý rozpočítava množstvo tepla dodaného na prípravu teplej úžitkovej vody písme. a) vykonávanie jeho povinností uvedených v ods. 3, písm. b) odčítanie údajov z určených meradiel spotreby teplej úžitkovej vody v čase oznámeného termínu na odčítavanie spotreby tepla, písm. c) chrániť určené meradlo spotreby teplej úžitkovej vody pred neoprávneným zásahom, písm. d) prístup k určenému meradlu  spotreby teplej úžitkovej vody za účelom jeho kontroly na nevyhnutnú dobu v termíne dohodnutom s dodávateľom alebo odberateľom. Ods. 6 § 17. Teplotu teplej úžitkovej vody na odbernom mieste a pravidlá rozpočítavania množstva tepla dodaného na prípravu teplej úžitkovej vody ustanoví všeobecný záväzný právny predpis, ktorý vydá úrad. § 18. Dodávateľ je povinný: písm. a) ods. 1 merať množstvo dodaného tepla určený meradlom spotreby tepla na každom dohodnutom odbernom mieste a zabezpečiť overovanie určeného meradla podľa osobitného predpisu; písm. b) zabezpečiť určené meradlo proti neoprávnenému  zásahu; písm. c) oznámiť písomne odberateľovi termín výmeny určeného meradla, zaznamenať údaje o vymieňanom meradle; písm. d) vykonávať mesačné odpočty určených meradiel a písm. e) vykonávať mesačne bilancie výroby tepla a dodávky tepla. § 18 ods. 2. Ak má odberateľ pochybnosti o správnosti merania údajov určeným meradlom alebo zistí na určenom meradle chybu, požiada dodávateľa o preskúšanie. Tento je  povinný do 30 dní od doručenia žiadosti zabezpečiť preskúšanie meradla. V prípade zistenia chyby na určenom meradle uhrádza náklady spojené s preskúšaním a výmenou meradla dodávateľ, a ak neboli na určenom meradle zistené chyby, hradí náklady spojené s preskúšaním a výmenou meradla ten, kto požiadal o preskúšanie určeného meradla. § 18 ods. 3. Dodávateľ tepla, ktorý dodáva teplo vyrobené kombinovanou výrobou tepla a elektriny je povinný: písm. a) zabezpečiť osobitné meranie množstva vyrobeného tepla a množstva vyrobenej elektrine, ako aj množstva dodaného tepla, množstva dodanej elektriny na to určenými meradlami; písm. b) vykonávať mesačne bilancie výroby a dodávky tepla a výroby a dodávky elektriny. § 18 ods. 4. Dodávateľ alebo odberateľ, ktorý rozpočíta množstvo dodaného tepla konečnému spotrebiteľovi je povinný po a zabezpečiť obstaranie, zapojenie, udržiavanie a overovanie určených meradiel tepla alebo pomerových rozdeľovačov tepla na vykurovanie u konečného spotrebiteľa do štyroch rokov od nadobudnutia účinnosti toho zákona, ak všetci koneční spotrebitelia požiadajú dodávateľa alebo odberateľa, ktorý rozpočítava množstvo dodaného tepla konečnému spotrebiteľovi, o zapojenie určeného meradla tepla alebo zapojenie pomerových rozdeľovačov tepla, je dodávateľ alebo odberateľ, ktorý rozpočítava množstvo dodaného tepla konečnému  spotrebiteľovi, povinný zapojiť určené meradlo tepla alebo pomerové rozdeľovače tepla do jedného roku od doručenia žiadosti o zapojenie týchto meradiel, ak sa dohodnú všetci koneční spotrebitelia na inom spôsobe rozpočítania množstva dodaného tepla, povinnosť zapojenia určeného meradla tepla alebo pomerových rozdeľovačov tepla nevzniká. Písm. b). Oznámiť konečnému spotrebiteľovi najmenej 15 dní pred uskutočnením odčítania údajov na určenom meradle spotreby tepla alebo pomerovom rozdeľovači tepla termín odčítania spotreby. Písm. c) využívať na rozpočítavanie množstva dodaného tepla určené meradlá   tepla   alebo  pomerové   rozdeľovače   tepla na vykurovanie u konečného spotrebiteľa. Písm. d) rozpočítavať množstvo dodaného tepla podľa pravidiel rozpočítavania. § 18 ods. 5. Odberateľ je povinný: písm. a) umožniť dodávateľovi zapojenie, údržbu a odpojenie určeného meradla v objekte odberateľa; písm. b) umožní dodávateľovi odčítať údaje na určenom meradle; písm. c) umožní dodávateľovi zabezpečiť  určené meradlo proti neoprávnenému zisku; písm. d) oznámiť bezodkladne dodávateľovi neoprávnené zásahy do určeného meradla; písm. e) oznámi najmenej 15 dní pred termínom odčítanie údajov na určenom meradle alebo pomerových rozdeľovačoch tepla konečnému spotrebiteľovi  termín odčítania. § 18 ods. 6. Konečný spotrebiteľ je povinný: písm. a) umožniť plnenie povinností dodávateľa alebo odberateľa, ktorý rozpočíta množstvo dodaného tepla konečného spotrebiteľovi uvedených v ods. 4; písm. b) umožní dodávateľovi, ktorý rozpočítava množstvo dodaného tepla, a odberateľovi, ktorý rozpočítava množstvo dodaného tepla, v čase oznámeného termínu odčítanie údajov z určeného meradla lebo rozdeľovačov tepla; písm. c) chrániť určené meradlá alebo pomerový rozdeľovať  tepla pred neoprávneným zásychom; písm. d) oznámiť bezodkladnú poruchu  alebo znehodnotenie určeného meradla alebo pomerového rozdeľovača tepla dodávateľovi, ktorý rozpočítava množstvo dodaného tepla a odberateľovi, ktorý rozpočítava množstvo dodaného tepla konečnému spotrebiteľovi. Odsek 7. Ak dodávateľ uskutoční dodávku tepla pre viacerých odberateľov, môže sa dodávateľ s odberateľmi dohodnúť na spoločnom meracom mieste jedným určeným meradlom. Odsek 8. Pravidlá rozpočítavania množstva dodaného tepla ustanoví všeobecný záväzný právny predpis, ktorý vydá úrad. Odôvodnenie tohto bodu: Ide o precíznejšie vymedzenie práv a povinností účastníkov trhu s teplom pri dodávke tepla a rozpočítavaným množstvom dodaného tepla na vykurovanie a tepla na prípravu teplej úžitkovej vody v záujme ich  jednoznačného výkladu pri aplikácií v praxi. Bod 3 v čl. I k § 31 písm. a). V § 31 písm. a) sa vypúšťajú slová „v súlade s koncepciou rozvoja vyššieho územného celku“, ako aj a slová „v súlade s energetickou politikou Slovenskej republiky“ sa nahrádzajú slovami  „v súlade s dlhodobou koncepciou energetickej politiky Slovenskej republiky“. Navrhovaná zmena vyplýva z toho, že kompetencie vyšších územných celkov v oblasti vecnej a cenovej regulácie tepla boli z príslušných ustanovení návrhu zákona vypustené a ďalej sa upresňuje názov dokumentu, ktorý vydáva Ministerstvo hospodárstva Slovenskej republiky v oblasti energetickej politiky. Bod 4 čl. I § 31 písm. b). V § 31 písm. b) znie: „b) rozhoduje o vydaní potvrdenia o súlade navrhovanej výstavby sústavy tepelných zariadení s celkovým inštalovaním tepelným výkonom do 10 megawattov s koncepciou rozvoja obce v tepelnej energetike.“ Navrhovaná zmena  vyplýva zo zmeny § 12 ods. 6. Ide len o legislatívnotechnickú úpravu. A konečne posledný bod 5 tohto nášho pozmeňujúceho návrhu k čl. I k § 39. V čl. I § 39 vrátane nadpisu znie: § 39. Vzťah zákona k všeobecnému predpisu o správnom konaní na rozhodovanie. „Podľa tohto zákona sa vzťahuje všeobecný predpis o správnom konaní, ak zákon neustanovuje inak.“ Ide o legislatívnotechnickú úpravu. V Bratislave 26. 10. 2004. Pán predsedajúci, ďakujem, skončil som.